Bismarcki torn

Bismarcki torn (saksa keeles Bismarckturm) on teatud tüüpi tornikujuline mälestusmärk, milletaolisi püstitati Saksamaa esimese riigikantsleri Otto von Bismarcki mälestuseks kogu Saksamaal aastail 1869–1934Schein-Bismarcktürme. - Infoportal Bismarcktürme. Teadaolevalt püstitati neid umbes 240, tänapäevaks on neid säilinud 173.

 Ajaloost 
Esimene Bismarcki torn ehitati Janówekis Poolas (toona Preisimaale kuuluv Sileesia, Ober-Johnsdorf) 1869. aastal erainitsiatiivil. See asub Jańska Góra mäe tipul, 253 m merepinnast, ja on ise 23 m kõrge. Torni ehituse tellis maaomanik Preisi eruohvitser Friedrich Schröter (1820–1888).

Aasta pärast Bismarcki surma valisid Saksamaa üliõpilasorganisatsioonid ühele 1899. aasta arhitektuurivõistlusele saadetud kavandite hulgast välja arhitekt Wilhelm Kreisi kavandi, mis otsustati võtta kõigi Bismarcki mälestusmärkide standardkujunduseks. Kavand nimega "Götterdämmerung" kujutas endast toekat neljatahulist graniidist või liivakivist sammast tipus põleva tulega. Massiivset jässakat ehitist võidi ehitada eri kõrgustes olenevalt mälestusmärgi jaoks kogutud rahast.

Bismarcki austamise manifestatsioonina ehitati Bismarcki torne eri stiilides kogu Saksa keisririigi piirides, sealhulgas Uus-Guineas Gazelle'i poolsaarel, Kamerunis Limbe lähedal ja Tansaanias, samuti tänapäeva Poola, Prantsusmaa, Taani ja Venemaa territooriumidel. Torne püstitati ka Austrias, Tšehhis ja Tšiilis Concepciónis.

Vastavalt algkavandile pidi iga Bismacki torn olema elava tulega tuletorn, mille tipus süüdati lõke teatud tähtpäevadel, mida tähistati Otto von Bismarcki ja tema teenete auks Saksamaa ühendamises 1871. aastal. Olgugi et paljude tornide tippu kujundati tule jaoks koht, ebaõnnestus selle ettevõtmise korraldamine üle kogu riigi, samuti ei järginud paljud kohalikud initsiaatorid tüüpprojekti. Torne ehitanud arhitektidest on nimeliselt tuntumad Wilhelm Kreis ise, kelle juhtimisel ehitati 58 torni, 47 neist algprojekti järgi, ja Bruno Schmitz.

Ümmarguse põhiplaaniga Bismarcki tornid Jenas ja Stettinis modelleeris Wilhelm Kreis idagootide valitseja Theoderichi mausoleumi eeskujulVorbild Gotenköniggrabmal in Ravenna. Der Bismarckturm in Jena. - Infoportal Bismarcktürme.

Tornide ehitamise kampaaniat on kriitiliselt nimetatud isikukultuse üheks väljenduseks 20. sajandil ja rahvuslikuks "tõrvakeedupanniprojektiks"Marc von Lüpke. Personenkult im 20. Jahrhundert: Der Turmbau zu Bismarck. - Spiegel, 22.12.2014

 Pildid 

 Viited 

 Välislingid 

 Schein-Bismarcktürme. - Infoportal Bismarcktürme
 Personenkult: Das nationale "Pechbrodelpfannenprojekt". - Spiegel, 22.12.2014 (22 fotot)

Kategooria:Mälestusmärgid
Kategooria:Tornid
Kategooria:Saksamaa ajalugu